GNR-101A กันอาร์เชอร์

* ด้านหน้า
* ด้านหลัง
* ไฟลท์ฟอร์ม

**GNR-101A กันอาร์เชอร์** (อังกฤษ: GN Archer, ญี่ปุ่น: GNアーチャー, โรมาจิ: *GN āchā*) เป็นยูนิตสนับสนุนที่เปลี่ยนร่างได้สำหรับ GN-007 อาริออสกันดั้ม ปรากฏตัวในซีซั่นที่ 2 ของโมบิลสูทกันดั้มดับเบิ้ลโอ ขับโดยมารี พาร์เฟอซี่ (โซม่า พีริส)

## เทคโนโลยีและความสามารถในการต่อสู้

กันอาร์เชอร์เป็นยูนิตที่ดัดแปลงมาจาก GNY-0042-874 กันดั้มอาร์เทมี่ และได้รับการพัฒนาให้เป็นเครื่องจักรสนับสนุนสำหรับ GN-007 อาริออสกันดั้ม แนวคิดของโมบิลสูทสำหรับผู้หญิงนี้คือเวอร์ชั่นปรับปรุงของเทลบูสเตอร์ที่ใช้โดย GN-003 กันดั้มคิวริออส และสามารถเปลี่ยนร่างเป็นไฟลท์ฟอร์มที่สามารถเทียบเคียงกับไฟลท์ฟอร์มของอาริออสกันดั้มได้  รูปแบบที่รวมกันนี้เรียกว่า "อาร์เชอร์อาริออส" โดยมีกันอาร์เชอร์ติดอยู่เพื่อเพิ่มประสิทธิภาพของอาริออสกันดั้ม แม้จะมีห้องนักบินเป็นของตัวเอง แต่เมื่อด็อกกิ้งเข้ากับอาริออส กันอาร์เชอร์ก็ไม่จำเป็นต้องมีนักบินก็ไม่จำเป็นต้องมีนักบินเมื่อเชื่อมต่ออยู่กับอาริออส กันอาร์เชอร์สามารถต่อสู้ได้อย่างอิสระหรือร่วมกับอาริออส

เนื่องจากเป็นกันดั้มที่มีจุดประสงค์ใหม่ กลไกการเปลี่ยนร่างของกันอาร์เชอร์นั้นจึงเน้นไปที่ความเรียบง่ายและรวดเร็ว กันอาร์เชอร์ขับเคลื่อนด้วยอนุภาค GNจาก GN คอนเดนเซอร์ขนาดใหญ่ ทำให้มีเวลาปฏิบัติการที่จำกัด ดังนั้นจึงจำเป็นต้องด็อกกิ้งกับอาริออสเป็นระยะๆเพื่อชาร์จอนุภาคในคอนเดนเซอร์ อาวุธของกันอาร์เชอร์ได้แก่ GN บีมไรเฟิล 2 กระบอก, GN วัลแคน, GN บีมเซเบอร์ 2 เล่ม และ GN มิสไซล์ เมื่อรวมกับทักษะการขับโมบิลสูทของมารี พาร์เฟอซี่แล้วมันทำงานได้ดีในฐานะคู่หูของอาริออสเทียบเท่ากันดั้มตัวอื่นๆ

## อาวุธที่ติดตั้ง

* **GN บีมไรเฟิล** - อาวุธหลักของกันอาร์เชอร์ บีมไรเฟิลสองกระบอกนี้มีปากกระบอกปืนที่กว้างกว่าที่ใช้โดยกันดั้ม จึงสามารถยิงลำแสงที่มีพื้นที่โจมตีกว้างกว่าได้ แทนที่จะโจมตีศัตรู จุดประสงค์หลักของปืนไรเฟิลคือเพื่อปกป้องหน่วยพันธมิตร ใช้ได้เฉพาะในโหมด MS เมื่อใช้บีมเซเบอร์ GN ปืนไรเฟิลตัวหนึ่งจะถูกเก็บไว้ที่เอว

* **GN วัลแคน** - บีมกันขนาดเล็กสองกระบอกที่ถูกติดตั้งไว้ที่จมูกเครื่องของไฟลท์โหมด มีพลังโจมตีต่ำแต่อัตราการยิงสูง มักใช้สำหรับจำกัดการเคลื่อนไหวของศัตรูหรือทำลายมิสไซล์

* **GN มิสไซล์** - กันอาร์เชอร์สามารถยิง GN มิสไซล์จากท่อส่งแนวตั้ง 16 อันที่ติดตั้งในยูนิตด้านข้างทั้งสองซึ่งมีตัวขับดันหลักของโมบิลสูทอยู่ด้วย มิสไซล์ทั้งหมดนี้ทำงานในลักษณะเดียวกัน ฝาครอบจะกางออกหลังจากโจมตีเป้าหมายและปล่อยอนุภาค GN ที่ถูกบีบอัดเพื่อทำลายศัตรูจากภายใน

* **GN บีมเซเบอร์** - อาวุธต่อสู้ระยะประชิดที่ปล่อยใบมีดบีมที่ทำจากอนุภาค GN เก็บไว้ที่ต้นขา และใช้ได้เฉพาะในโหมด MS เท่านั้น

## รุ่นดัดแปลง

* **GN-007+GNR-101A อาร์เชอร์อาริออส** - เมื่อกันดั้มคิวริออสทำการด็อคกิ้งกับ **GNR-101A กันอาร์เชอร์** (ทั้งสองอยู่ในไฟลท์ฟอร์ม) และทำหน้าที่เหมือนเทลบูสเตอร์เพื่อให้อาริออสเพื่อเพิ่มความเร็ว พลังการยิง และความคล่องตัวที่มากขึ้น โมบิลสูททั้งสองต้องแยกกันเพื่อแปลงร่างเป็น MS ฟอร์ม **กันอาร์เชอร์**สามารถชาร์จอนุภาคได้ระหว่างด็อคกิ้งกับอาริออส อาร์เชอร์อาริออสยังเป็นพื้นฐานสำหรับการสร้าง GN-011 กันดั้มฮารูทซึ่งใช้นักบินสองคนในการควบคุม

## แกลเลอรี่

### ออฟฟิเชี่ยลเว็บไซต์

ด้านหน้าด้านหลังไฟลท์ฟอร์มรายละเอียดส่วนหัวอาร์เชอร์อาริออส

## เกร็ดความรู้

* ที่มาของคำว่า **Archer** นั้นต้องย้อนไปยังรุ่นก่อนหน้า GNY-0042-874 กันดั้มอาร์เทมี่ ซึ่งตั้งชื่อตามเทพี **Artemis** (อาร์เทมิส) เทพีในตำนานกรีกโบราณ พระองค์ทรงเป็นเทพีแห่งการล่า สัตว์ป่า ธรรมชาติ การคลอดบุตร การดูแลเด็ก และพรหมจรรย์ มักถูกพรรณาเป็นพรานหญิงที่มีอาวุธประจำกายคือ "ลูกธนูและคันศร"

## แหล่งข้อมูลอื่น

* The Gundam Wiki (บทความต้นฉบับ-ภาษาอังกฤษ)
* gundam00.net/tv (เว็บไซต์อย่างเป็นทางการ)
* วิกิพีเดีย (ภาษาไทย)